**Қазақстан Республикасы**

**Парламенті Мәжілісінің**

**«AMANAT» партиясы фракциясының және «Қазақстан халқы партиясы» фракциясының депутаттарына**

*(тізім бойынша)*

*2023 жылғы 3 мамырдағы № ДЗ-122*

**Құрметті депутаттар!**

Сіздердің Моноқалалар мен оларға іргелес аудандарды дамытудың кешенді жоспарларының жобаларын жеделдете бекітуді және оларды іске асыруды бастауға қатысты сауалыңызды қарап, келесіні хабарлаймын.

ҚР Президентінің 2021 жылғы 4 қарашадағы тапсырмасын орындау мақсатында Ұлттық экономика министрлігі Ақмола, Шығыс Қазақстан, Жамбыл, Қарағанды және Қостанай облыстарының әкімдіктерімен бірлесіп Алтай, Арқалық, Балқаш, Жаңатас, Жітіқара, Қаратау, Лисаков, Риддер, Серебрянск және Степногорск қалаларының әлеуметтік-экономикалық дамытудың 2023-2027 жылдарға арналған кешенді жоспарларының жобаларын әзірледі (бұдан әрі – Кешенді жоспарлар).

Кешенді жоспарлар шеңберінде денсаулық сақтау, білім беру, спорт, инженерлік инфрақұрылым объектілерін салу, шағын және орта бизнесті, АӨК дамыту жөніндегі және басқа да іс-шаралар көзделген.

Қалалар бөлінісіндегі әлеуметтік-экономикалық дамудың кешенді жоспарларының жобаларын қаржыландыру көлемі мен іс-шаралар саны келесідей:

– Алтай қаласы бойынша (ШҚО) жалпы сомасы 39,7 млрд теңгеге 34 іс-шарадан тұрады, оның ішінде республикалық бюджеттен – 7 млрд теңге, жергілікті бюджеттен – 4,6 млрд теңге, жеке инвестициялар – 28,1 млрд теңге;

– Балқаш қаласы бойынша (Қарағанды облысы) жалпы сомасы 242,8 млрд теңгеге 66 іс-шарадан тұрады, оның ішінде республикалық бюджеттен – 67,5 млрд теңге, жергілікті бюджеттен – 36,1 млрд теңге, жеке инвестициялар – 139,2 млрд теңге;

– Жаңатас қаласы бойынша (Жамбыл облысы) жалпы сомасы 652,3 млрд теңгеге 75 іс-шарадан тұрады, оның ішінде республикалық бюджеттен – 4 млрд теңге, жергілікті бюджеттен – 7 млрд теңге, жеке инвестициялар – 641,3 млрд теңге;

– Жітіқара қаласы бойынша (Қостанай облысы) жалпы сомасы 13,5 млрд теңгеге 45 іс-шарадан тұрады, оның ішінде республикалық бюджеттен – 9 млрд теңге, жергілікті бюджеттен – 3,4 млрд теңге, жеке инвестициялар – 1,1 млрд теңге;

– Лисаков қаласы бойынша (Қостанай облысы) жалпы сомасы 45,5 млрд теңгеге 65 іс-шарадан тұрады, оның ішінде республикалық бюджеттен – 9,7 млрд теңге, жергілікті бюджеттен – 7,8 млрд теңге, жеке инвестициялар – 28 млрд теңге;

– Қаратау қаласы бойынша (Жамбыл облысы) жалпы сомасы 58,5 млрд теңгеге 52 іс-шарадан тұрады, оның ішінде республикалық бюджеттен – 5 млрд теңге, жергілікті бюджеттен – 7,8 млрд теңге, жеке инвестициялар – 45,7 млрд теңге;

– Риддер қаласы бойынша (ШҚО) жалпы сомасы 36,8 млрд теңгеге 45 іс-шарадан тұрады, оның ішінде республикалық бюджеттен – 7,9 млрд теңге, жергілікті бюджеттен – 6,2 млрд теңге, жеке инвестициялар – 22,7 млрд теңге;

– Серебрянск қаласы бойынша (ШҚО) жалпы сомасы 6,9 млрд теңгеге 20 іс-шарадан тұрады, оның ішінде республикалық бюджеттен – 3 млрд теңге, жергілікті бюджеттен – 2,8 млрд теңге, жеке инвестициялар – 1,1 млрд теңге;

– Степногорск (Ақмола облысы) қаласы бойынша жалпы сомасы 107 млрд. теңгеге 83 іс-шарадан тұрады, оның ішінде республикалық бюджеттен – 28,5 млрд теңге, жергілікті бюджеттен – 16,2 млрд теңге, жеке инвестициялар – 62,3 млрд теңге.

Сонымен қатар, бұрын бұрынғы Торғай облысының құрамына кірген Амангелді және Жангелді аудандарын әлеуметтік-экономикалық дамыту мақсатында Арқалық қаласының Кешенді жоспарының жобасы, жоғарыда аталған Қостанай облысының аудандарын дамыту жөніндегі іс-шаралармен толықтырылды.

Қостанай облысының Арқалық қаласын, Амангелді және Жангелді аудандарын әлеуметтік-экономикалық дамытудың кешенді жоспарының жобасы жалпы сомасы 504,4 млрд теңгеге 137 іс-шарадан тұрады, оның ішінде республикалық бюджеттен – 59,4 млрд теңге, жергілікті бюджеттен – 21,1 млрд теңге, жеке инвестициялар – 423,9 млрд теңге.

Бүгінгі таңда ҚР Бюджет кодексінің 5-бабының 1) тармақшасына сәйкес Кешенді жоспарлардың жобалары Республикалық бюджет комиссиясының қарауына шығарылды, қорытындысы бойынша оң қорытынды алынды.

Барлық іс-шаралар мен шығыстар көлемі, заңнамада белгіленген тәртіппен бюджеттердің мүмкіндіктерін ескере отырып, тиісті жоспарлы кезеңге арналған республикалық және жергілікті бюджеттерді қалыптастыру және нақтылау кезінде нақтыланатын болады.

Бүгінгі күні Алтай, Арқалық, Жаңатас, Қаратау және Серебрянск моноқаналарының кешенді жоспарларының жобалары Үкіметке енгізілді және заңнамада белгіленген рәсімдер жүргізілгеннен кейін отырыста қаралатын болады.

Степногорск, Балқаш, Жітіқара, Лисаковск, және Риддер моноқаналарының кешенді жоспарларының жобалары мүдделі мемлекеттік органдармен келісу қорытындысы бойынша а.ж. маусым айының бірінші жартысында Үкіметке енгізілетін болады.

Сонымен қатар, Үкімет тұрақты негізде моноқалаларды дамытуға, өмір сүруге қолайлы орта құруға және олардың өмір сүру сапасын арттыруға ерекше назар аударатынын атап өткен жөн.

**Р. Скляр**

*орынд. Сапарғалиев Т.Б.*

*тел: 750041*

**«AMANAT» партиясы фракциясының депутаттарының тізімі:**

**Б. Бейсенғалиев**

**А. Рау**

**Е. Смышляева**

**М. Жайымбетов**

**А. Мысырәлімова**

**Е. Әбдиев**

**«Қазақстан халқы партиясы» фракциясының депутаты:**

**К. Сейтжан**